Dino Marković rođen je 07. 07. 2000. godine u Zenici. Završio je Osnovnu školu „Musa Ćazim Ćatić“, te Srednju školu „Prva gimnazija u Zenici“. Sada studira matematiku i informatiku na Filozofskom fakultetu u Zenici, druga je godina. Šah mu je prvo pokazao djed – Bajazit Ahmetagić kada je imao samo 4 godine. Sa 7 godina osvojio je prvo mjesto na prvenstvu OŠ „Musa Ćazim Ćatić“ i veliki interes je za njim imao ŠK „Preporod“ Zenica u koji se i učlanio 2007. godine. Trener mu je bio do decembra 2015. godine FM Enver Muratović. Dino je u svojoj kadetskoj i juniorskoj karijeri bio višestruki prvak grada Zenice. 2010. i 2016. godine bio je prvak države u svojoj konkurenciji. 2012. i 2016. godine bio je prvak Federacije BiH u svojoj konkurenciji. Apsolutni je prvak Ze-do kantona u svojoj konkurenciji. U ostalim godina je bio viceprvak Federacije i države BiH u svojoj godini. Dino je ujedno nastupao na mnogim svejtsim i evropskim prvenstvima:
2010. godine svjetsko kadetsko prvenstvo u Grčkoj, Halkidiki
2010. godine školsko kadetsko svjetsko prvenstvo u Turskoj, Kayseri
2013. godine evropsko kadetsko prvenstvo u Crnoj Gori, Budva
2015. godine svjetsko kadetsko prvenstvo u Grčkoj, Halkidiki
2016. godine evropsko kadetsko prvenstvo u Češkoj, Prag.

2012. godine u Tesliću održano je evropsko rapid i blitz prvenstvo. Dino je u rapidu na pojedinačnom i ekipnom zauzeo odlično četvrto mjesto.

Od 2014. godine Dino se prebacuje iz ŠK „Preporod“ Zenica u ŠK „Čelik“ Zenica, koje je predstavljao na kadetskim prvenstvima.

2017. godine Dino je položio za kantonalnog sudiju, a 7.7.2018. godine (kada je napunio 18 godina), stekao je i zvanje kantonalnog sudije. 02. 11. 2020. godine Dino je položio za državnog sudiju.

Dino je nastupao na mnogim Open turnirima, međunarodnim, klubskim, memorijalnim...gdje je često osvajao nagrade redovne ili specijalne (kadetska ili za određeni rejting).

Što se tiče ekipnog takmičenja Dino je igrao za sljedeće klubove: ŠK „Preporod“ Zenica, ŠK „Čelik“ Zenica, ŠK „Napredak“ Zenica, ŠK „Jajce“ Jajce, ŠK „Hrasno-Busovača“ Busovača, ŠK „Kiseljak“ Kiseljak, POŠK „Potočani“, OŠK „Mat“ Istočno Sarajevo, OŠK „9.januar“ Foča, ŠK „Velemajstor“ Brčko, SF „Stuttgarter“ Stuttgart, a od 13. do 15. novembra Dino će igrati za ŠK „Kragujevac“ ligu u Kruševcu na Centralnoj ligi Srbije.

2014. godine Dino je predstavljao državu Bosnu i Hercegovinu na prijateljskim igrama u Klagenfurtu, Austrija, gdje je sa svojom ekipom osvojio 2. mjesto, a pojedinačno Dino je bio 3.

Dino radi na mnogim web stranicama. Na web stranici [www.chessabc.com](http://www.chessabc.com) Dino piše članke vezane za šahovske turnire, te je sam napravio web stranicu [www.skhrasnobusovaca.com](http://www.skhrasnobusovaca.com)

Dino kod sebe ima i šahovske instalacione programe, koje vrlo rado instalira ljudima, te u slobodno vrijeme igra na online šahovskim platformama: [www.chess.com](http://www.chess.com) i [www.lichess.org](http://www.lichess.org)

Od januara 2016. godine sa Dinom je radio i IM iz Srbije Petar Benković do ljeta te iste godine.

Neki od Open standard rejtingovanih turnira koje Dino vrlo rado odigra su: Konjic Open, Lukavac Open, Travnik Open, Bosna Open i Goražde Open. Krajem novembar mjeseca, Dino će suditi i parovati Međunarodni turnir u Zenici koji će biti rapid rejtingovan. Dino kod sebe posjeduje originalnu verziju Swiss Manager programa sa kojim može da pravi turnire duže od 5 kola, te da ih prijavi kod FIDE da budu rejtingovani.

Na online šahovskim platformama, Dino vrlo rado igra na [www.chess.com](http://www.chess.com) u timu Bosne i Hercegovine, te sa timom Krajina igra Premijer ligu Bosne i Hercegovine. Trenutno je tamo kapiten ekipe „Krajina“, te među adminima je tima Bosne i Hercegovine na [www.chess.com](http://www.chess.com)

Mnoge turnire je Dino pravio na [www.lichess.org](http://www.lichess.org) gdje je admin „FM Team Andro“ i mnoge turnrie srijede je organizovao i pravio članke o njima, te ujedno i pozivao ljude da igraju. Trenutni Dinin standard rejting je 2142, rapid rejting je 2155, a blitz rejting 2054.

Dino je igrao za ŠK „Preporod“ Zenica Prvu A ligu ŠS FBiH i ispunili su glavni cilj – opstali su. Dino pored što je igrao prvu ploču i pružio odličan otpor protiv tituliranih protivnika, ujedno je i vodio tim svih 9 kola pošto je bio njihov kapiten.

Dinin cilj je da pređe rejting 2200 za osvajanje titule CM, pa onda idi dalje – većim koracima.